Diari Oficial de la Generalitat Valenciana


Sumari del DOGV 4642, del 02-12-2003 (2003/12255)

ORDE 6 de novembre de 2003, de la Conselleria de Justícia i Administracions Públiques, per la qual s'aprova la classificació en classe segona dels llocs de secretaria i intervenció de l'Ajuntament de Benetússer.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/12908


Data del document
:   06-11-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Benetússer
    * qualificació del personal
    * comptable
    * professió administrativa
    * administració local

ORDE 6 de novembre de 2003, de la Conselleria de Justícia i Administracions Públiques, per la qual s'aprova la classificació en classe segona dels llocs de secretaria i intervenció de l'Ajuntament de Benetússer. [2003/X12514]
  
Els llocs de treball de secretaria i intervenció de l'Ajuntament de Benetússer es troben actualment classificats en classe primera.
  
Per mitjà d'acord plenari de l'Ajuntament de Benetússer, de data 25 de setembre de 2003, se sol·licita a esta Conselleria de Justícia i Administracions Públiques la modificació de la classificació dels citats llocs de treball en classe segona, per tal d'adequar la classificació dels llocs de treball a les característiques del municipi.
  
Els llocs de secretaria i intervenció es troben actualment vacants, mentre que el lloc de tresoreria està ocupat amb caràcter definitiu i s'acorda que continua reservat a funcionaris d'administració local amb habilitació de caràcter nacional, pertanyents a la subescala d'intervenció tresoreria.
  
Consten en l'expedient certificats expedits per la Secretaria General de la corporació acreditatius de la població municipal i del pressupost.
  
Vist el que disposa l'article 2 del Reial Decret 1.732/1994, de 29 de juliol, en l'apartat b) del qual classifica en secretaries de classe segona les secretaries d'ajuntament el municipi de les quals tinga una població compresa entre 5.001 i 20.000 habitants, i queda reservada la seua provisió a funcionaris pertanyents a la subescala de secretaria, categoria d'entrada, sense perjuí del que preveu la disposició transitòria primera 2 b) del Reial Decret 1.174/1987, de 18 de setembre, i en l'apartat e) classifica en intervencions de classe segona els llocs d'intervenció en corporacions amb secretaria de classe segona, i queda reservada la seua provisió a funcionaris pertanyents a la subescala d'intervenció tresoreria, categoria d'entrada.
  
Per tant, i en ús de les competències atribuïdes pels articles 2.2 a) i d), i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Classificar els llocs de treball de secretaria i intervenció de l'Ajuntament de Benetússer en classe segona, i queden reservats, respectivament, a funcionaris d'administració local amb habilitació de caràcter nacional pertanyents a la subescala de secretaria, categoria d'entrada, sense perjuí del que preveu la disposició transitòria primera 2 b) del Reial Decret 1.174/1987, de 18 de setembre, i a la subescala d'intervenció tresoreria, categoria d'entrada.
  
II. El lloc de Tresoreria de l'Ajuntament de Benetússer continua reservat a funcionaris d'administració local amb habilitació de caràcter nacional pertanyents a la subescala d'intervenció tresoreria.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 6 de novembre de 2003
  
El conseller de Justícia i Administracions Públiques,
  
VÍCTOR CAMPOS GUINOT